หุ้นใหญ่หนุน SET พลิกปิดบวก 2 จุด แนะจับตาบจ.ประกาศงบไตรมาส 1/62
หุ้นใหญ่หนุน SET พลิกปิดบวก 2 จุด แนะจับตาบจ.ประกาศงบไตรมาส 1/62 โดยดัชนีปิดตลาดวันนี้ ที่ระดับ 1,675.00 จุด บวก 1.80 จุด หรือ 0.11% มูลค่าการซื้อขาย 4.73 หมื่นล้านบาท
18 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,675.00 จุด บวก 1.80 จุด หรือ 0.11% มูลค่าการซื้อขาย 4.73 หมื่นล้านบาท
10 หุ้นดันดัชนีวันนี้

ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ดัชนีแกว่งตัวขึ้นและลง แต่ส่วนใหญ่แกว่งตัวในแดนลบ และในช่วงท้ายตลาดภาคบ่ายกลับมาบวกได้ มองว่าอาจจะมาจากแรงขายทำกำไรบางส่วนหลังจากตลาดหุ้นไทยปรับตัวเพิ่มขึ้นแรงวานนี้ และตลาดได้รับรู้ปัจจัยบวกจากตัวเลขเศรษฐกิจของสหรัฐฯ ยุโรป และจีนไปแล้ว ทำให้ยังไม่มีปัจจัยที่ส่งผลกระทบต่อตลาดอย่างมีนัยสำคัญในวันนี้
ด้านตลาดหุ้นในภูมิภาคเอเชียวันนี้ส่วนใหญ่ปรับตัวลง หลังจากตลาดหุ้นทั่วโลกรีบาวด์ขึ้นมาตั้งแต่ช่วงต้นสัปดาห์ จากปัจจัยหนุนตัวเลขเศรษฐกิจของประเทศหลัก เช่น สหรัฐฯ ยุโรป และจีนออกมาดีกว่าคาด และวันนี้อาจจะเกิดแรงขายออกมาและปัจจัยภายในของแต่ละประเทศ ทำให้ตลาดหุ้นเอเชียปรับตัวลง
สำหรับแนวโน้มการลงทุนในวันพรุ่งนี้ (19 เม.ย.) นายธนเดช กล่าวว่า ทิศทางตลาดฯคงจะเคลื่อนไหวไปได้ค่อนข้างยาก เนื่องจากยังไม่มีปัจจัยใหม่เข้ามาเพิ่ม ยกเว้นราคาน้ำมันที่ยังมีแนวโน้มปรับขึ้นอาจจะส่งผลบวกได้อยู่บ้าง และในช่วงนี้มีปัจจัยที่จะส่งผลต่อตลาดเกี่ยวกับการทยอยประกาศผลการดำเนินงานไตรมาส 1/62 ของบริษัทจดทะเบียน ซึ่งวันนี้ธนาคารพาณิชย์บางแห่งเริ่มทยอยประกาศออกมาแล้ว มองว่าทิศทางตลาดฯช่วงนี้มีโอกาสผันผวน
พร้อมให้แนวต้าน 1,690-1,700 จุด แนวรับ 1,665-1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
AOT มูลค่าการซื้อขาย 1,834.70 ล้านบาท ปิดที่ 68.75 บาท เพิ่มขึ้น 0.25 บาท
IVL มูลค่าการซื้อขาย 1,506.16 ล้านบาท ปิดที่ 47.50 บาท ลดลง 1 บาท
SCB  มูลค่าการซื้อขาย 1,362.37 ล้านบาท ปิดที่ 128 บาท ลดลง 1.50 บาท
PTT มูลค่าการซื้อขาย 1,304.97 ล้านบาท ปิดที่ 48.75 บาท เพิ่มขึ้น 0.25 บาท
EA มูลค่าการซื้อขาย 1,250.07 ล้านบาท ปิดที่ 53.25 บาท เพิ่มขึ้น 0.25 บาท
 
ตลาดหุ้นเอเชีย
